Նոր առողջապահիկ

Նոր առողջապահիկ, բժշկական հանրամատչելի երկշաբաթյա հանդես«Նոր առողջապահիկը» Հայաստանի ազգային գրադարանում., 1914 թվականից՝ գրական-հասարակական, բժշկական ամսագիր։ Լույս է տեսել 1912-1915 թվականներին, Թիֆլիսում։ Խմբագիր՝ Ե. Մինասյան։ Նպատակն էր նպաստել ժողովրդի առողջապահական վիճակի բարելավմանը։ Տպագրել է բժշկությանը վերաբերող հոդվածներ և խորհրդատվություններ, առանձնահատուկ ուշադրություն նվիրել մանկապատանեկան տարիքի երեխաների առողջության պահպանման հարցերին, քննադատել ծխական հոգաբարձություններին ու քաղաքային վարչություններին՝ դպրոցներին բուժական անբավարար օգնության համար։ Ծանոթացրել է մարդակազմության հարցերին, միջնադարյան Հայաստանի բժշկական գիտությանը, հրատարակվող բժշկական գրականությանը։

 Ծանոթագրություններ 

Կատեգորիա:Հայկական գիտական պարբերականներ
Կատեգորիա:Ռուսական կայսրության հայկական հանդեսներ